मुख्यमंत्री जल स्वावलंबन अभियान के लिए 75 करोड़ का अनुमोदन
जिलापरिषद की साधारण सभा की बैठक मंगलवार को जिला प्रमुख पेमाराम सीरवी की अध्यक्षता में जिला परिषद सभागार में आयोजित की गई। बैठक में मुख्यमंत्री जल स्वावलंबन अभियान के तहत 80 गांवों के लिए 75 करोड़ का अनुमोदन किया गया। जिला परिषद के सीईओ आशुतोष गुप्ता ने बताया कि गांवों को जल आत्मनिर्भर बनाकर पेयजल का स्थायी समाधान करना तथा जल संग्रहण एवं संरक्षण कर सिंचाई क्षेत्रफल को बढ़ाने को लेकर अधिकारियों को आवश्यक निर्देश दिए। ग्राम स्तर पर जल की समग्र आवश्यकता का आंकलन कर समस्त स्रोतों से प्राप्त जल अनुरूप जल बजट तैयार कर एवं उसी अनुरूप कार्यों का चिन्हीकरण कर ग्राम योजना तैयार करना ही मुख्यमंत्री जल स्वावलंबन अभियान है। बैठक में जिला प्रमुख पेमाराम सीरवी जिला परिषद के सदस्यों की मौजूदगी में जिले की 42 ग्राम पंचायत के 80 राजस्व गांवों में 27 जनवरी से शुरू होने वाली योजना के लिए 75 करोड़ का अनुमोदन किया गया।
यहरहे मौजूद: बैठकमें पाली पंचायत समिति की प्रधान श्रवण बंजारा, जिला परिषद सदस्य चुन्नीलाल राजपुरोहित चाड़वास, विजयराज बावल, जगदीश कुमार, नंदकिशोर, सुमित्रा राजपुरोहित, नारायणलाल, गणपतलाल, चैनाराम, दरियादेवी, नवीन कुमार, मल्लाराम, कुसुमलता सहित जलग्रहण विकास परियोजना के अधीक्षण अभियंता देवीसिंह, जल संसाधन विभाग, कृषि विभाग, उद्यान विभाग, वन विभाग, जलदाय विभाग, महानरेगा योजना के अधिकारी मौजूद थे।
मनरेगा के कार्यों की समीक्षा
बैठकमें जिलाप्रमुख पेमाराम सीरवी की अध्यक्षता जिले में चल रहे मनरेगा कार्यों की प्रगति के बारे में भी चर्चा की गई। उन्होंने बताया कि मुख्यमंत्री जल स्वावलंबन योजना के तहत होने वाले कार्याे में आमजन जनप्रतिनिधियों की भागीदारी जरूरी है। साथ ही मनरेगा के तहत समय पर भुगतान करने, कार्यों का आवंटन करने सहित कई मुद्दों पर चर्चा की गई।
पाली. जलस्वालंबवलन को लेकर बैठक लेते जिला प्रमुख पेमाराम सीरवी।
hin_Deva hin_Deva awa_Deva hin_Deva hin_Deva awa_Deva